open-index/open-wikipedia-markdown huggingface dataset:
Autoceļš P6

|}
|}

**P6** autoceļš **Saulkrasti—Sēja—Ragana** ir reģionālais Latvijas autoceļš, kas savieno Saulkrastu pilsētu ar Krimuldas pagasta centru Raganu pie autoceļa A3. Autoceļa kopējais garums ir 22,9 km un tas visā garumā klāts ar asfaltbetona segumu. Šķērso Saulkrastu un Siguldas novadus.

## Vēsture
2015. gada 20. februārī tika izsludināts konkurss par autoceļa P6 posma Ainava—Šūpoles (1,7-7,9 km) seguma periodiskās uzturēšanas darbiem.

## Atsauces
Autoceļš P7

|}
|}

**P7** autoceļš **Ragana—Turaida** ir reģionālais Latvijas autoceļš, kas savieno Krimuldas pagasta centru Raganu pie autoceļa A3 ar autoceļu P8 pie Turaidas pils. Autoceļa kopējais garums ir 9,8 km un tas visā garumā klāts ar asfaltbetona segumu. Šķērso Siguldas novadu.

## Atsauces
Bagrationovska

**Bagrationovska** (, līdz 1946. gadam — **Preisišeilava** jeb **Prūšu Eilava** ()) ir pilsēta un rajona centrs Kaļiņingradas apgabalā. Atrodas uz dienvidiem no Karaļaučiem pie Polijas robežas. Līdz Otrā pasaules kara beigām bija Austrumprūsijas sastāvā.

## Vēsture
Pilsēta veidojusies ap 1325. gadā celto Vācu ordeņa pili.

Ceturtās koalīcijas kara laikā 1807. gada 7.—8. februārī pie Preisišeilavas notika Eilavas kauja, kurā Napoleons sakāva apvienoto Krievijas un Prūsijas karaspēku. No 1834. līdz 1924. gadam Preisišeilavā atradās skolotāju seminārs, kurš sagatavoja skolotājus Austrumprūsijas skolām. 1946. gadā, kad teritorija tika nodota PSRS un vācu iedzīvotāji padzīti, pilsēta tika pārdēvēta Napoleona laika ģenerāļa Pētera Bagrationa vārdā.

## Atsauces

## Ārējās saites

*Bagrationovska enciklopēdijā Мой Город
Hyundai Wia

***Hyundai Wia grupa*** ir *[[Hyundai Motor Group]]* biedrs, kuru dēvē par otro lielāko automobiļu detaļu ražotāju Dienvidkorejā.

## Ražojumi
*Hyundai Wia* ražo automašīnu dzinējus (Alpha, Gamma, Kappa un Nu) un piegādā tos *Hyundai Motor* grupai un *[[Kia Motors]]*. Šobrīd „auto moduļi” veido lielāko daļu no uzņēmuma pārdošanas apjoma. Kompānija ražo 1,7 miljonu šasijas riepu ass moduļus, tās piegādājot iekšzemes ražošanas līnijām *Hyundai Motor* un *Kia Motors*.

*Hyundai Wia* ražo arī darbgaldus (t.s. mašīnas, kas rada mašīnas), iekļaujot CNC virpas, vertikālās/horizontālās apstrādes centrus un urbšanas iekārtas, radot iekārtas ar augstiem produktivitātes un darba efektivitātes rādītājiem. Spējot saražot 1800 darbgaldus gadā, pašlaik darbojas divas ražošanas rūpnīcas Čangvonā un Žangjdžagangā, Dzjansu provincē Ķīnā. Žangjdžagangas pilsētas rūpnīcas darbība pašlaik tiek vērsta uz Ķīnas tirgu.

Grupas galvenā mītne un ražotne atrodas Dienvidkorejas dienvidaustrumu daļā, rūpniecības pilsētā Čangvonā. Šīs uzņēmuma ražotnes platība ir 14 hektāri, kurā tiek nodarbināts ap 1100 darbiniekiem.

### Sasniegumi
Kopš tās iekļaušanas *[[Hyundai]]* automobiļu ražošanas grupā, Hyundai Wia ir kļuvusi par grupas galveno filiāli auto daļu ražošanā. Uzņēmums šobrīd koncentrējas uz auto detaļu un sastāvdaļu ražošanu, ieskaitot auto ritošo daļu un transmisijas sistēmu. Attīstot savu pieredzi autobūves jomā, Ķīnā tika izveidota metāla liešanas un dzinēju rūpnīca.

Mūsdienās *Hyundai Wia* grupa ir sasniegusi atpazīstamību kā pasaules mēroga atzīts preču zīmols, kura atpazīstamību pasaulē nodrošina *Hyundai* auto industrijas panākumi. 2010. gadā uzņēmums ierindojās kā 45. labākais pasaules auto detaļu ražotājs.

## Vēsture
*Hyundai Wia* savu darbību sāka kā Kia iekārtu ražotājs 1976. gadā.

1977. gadā tas uzsāka darbgaldu ražošanu, bet 1979. gadā - automašīnu pārnesuma kārbu ražošana.

1999. gadā *Hyundai Wia* tika iekļauta *Hyundai* auto ražotāju grupā.

Pēc divu Korejas vadošo virpošanas un frēzēšanas aprīkojumu ražotāju - *[[KIA Heavy Industries]]* un *[[Hyundai Machine Tools]] -* apvienošanās 2005. gadā izveidojās *[[Hyundai-Kia Automotive Group]]*, kļūstot par lielāko šāda veida ražotāju Dienvidkorejā un ieņemot vietu starp pasaules vadošajiem virpošanas un frēzēšanas aprīkojuma ražotājiem.

1983. gadā tika izstrādāts pirmais apstrādes centrs Dienvidkorejā.

1985. gadā nodibināts TSCL.

1986. gadā tika pārņemta un apvienota Korejas Chang-won Works un nodibināts „KIA Machine Technology” institūts.

1988. gadā pabeidza izmēģinājuma ražošanas testa centru, bet 1989. gadā nodibināta ASV filiāle.

1990. gadā tika pabeigts An-San Ban-wol Works.

1992. gadā tika atvērts iekšējā personāla apmācības centrs.

1993. gadā tika pārsniegts viena miljona saražoto pārnesuma kārbu apjoms, kas paredzēts komerciālajam transportam.

1994. gadā tika sarīkota ražošanas iekārtu izstāde.
Vini Caldirola

***Vini Caldirola*** bija profesionāla Itālijas šosejas riteņbraukšanas komanda, kura pastāvēja laika periodā no 1998. līdz 2004. gadam. Komandas galvenais sponsors bija Itālijas vīna ražotājkompānija *Casa Vini Caldirola*, izņemot 2002. gadu, kad par komandas galveno sponsoru kļuva *Tacconi Sport*. 2005. gadā komandu formāli likvidēja, bet daudzi no tās braucējiem pārgāja uz jaunizveidoto *[[Liquigas-Bianchi]]* *[[UCI ProTour]]* komandu.

Vairākus gadus komandu pārstāvēja Latvijas riteņbraucējs Romāns Vainšteins.

## Ievērojami braucēji
Grejas anatomija

**"Grejas anatomija"** () ir ASV televīzijas seriāls, kura autore ir Šonda Raimsa. Seriālu kopš  ASV pārraida ABC televīzijas kanālā. Pašlaik pārraidītas vairāk nekā 400 sērijas (19 sezonas). "Grejas anatomija" ir par izdomātās slimnīcas darbinieku dzīvi un darbu slimnīcā. Vairākas seriāla sezonas iekļautas dažādu laikrakstu un žurnālu desmit labāko seriālu sarakstos. Tāpat "Grejas anatomija" saņēmusi vairākas balvas, tai skaitā Zelta globusa balvu kā labākais drāmas seriāls.

Latvijā seriāls demonstrēts kanālos LTV1 un TV3 Life (LNT).

## Ārējās saites
*
Autoceļš P9

|}
|}

**P9** autoceļš **Ragana—Limbaži** ir reģionālais Latvijas autoceļš, kas savieno Siguldas novada Krimuldas pagasta centru Raganu pie autoceļa A3 ar Limbažiem. Autoceļa kopējais garums ir 40,5 km un tas visā garumā klāts ar asfaltbetona segumu. Šķērso Siguldas un Limbažu novadus.

## Vēsture
No 2024. gada augusta līdz 2025. gada septembrim pārbūvēja 10,7 km garu autoceļa posmu no Vidrižiem līdz Lādes ezeram (22. km — 32,7. km). 2024. gadā veica pārbūves darbus 6 km garumā (22. km - 28. km), savukārt atlikušo 4,7 km garo posmu (28. km - 32,7. km) pārbūvēja 2025. gadā. Būvdarbus veica SIA Vianova par līgumcenu 8 811 594 eiro (ar PVN), kuru līdzfinansēja ES Atveseļošanas fonds (AF).

## Apdzīvotās vietas pie autoceļa
* Ragana
* Bīriņi
* Vidriži
* Limbaži

## Atsauces
Augusto De Luka

**Augusto De Luka** (; dzimis ) ir itāļu mākslinieks un fotogrāfs. 1970. gadu vidū kļuva par profesionālu fotogrāfu. Ir vairāk nekā desmit grāmatu autors.

## Grāmatas
* *Napoli Mia*
* *Napoli Donna*
* *Trentuno napoletani di fine secolo*. Electa, Naples 1995, 
* *Roma Nostra*. Gangemi Editore, Rome 1996, 
* *Napoli grande signora*. Gangemi Editore, Rome 1997, 
* *Il Palazzo di giustizia di Roma*. Gangemi Editore, Rome 1998, 
* *Firenze frammenti d'anima*. Gangemi Editore, Rome 1998, 
* *Bologna in particolare*. Gangemi Editore, Rome 1999, 
* *Milano senza tempo*. Gangemi Editore, Rome 2000, 
* *Torino in controluce*. Gangemi Editore, Rome 2001, 
* *Tra Milano e Bologna appunti di viaggio*. Gangemi Editore, Rome 2002, 
* *Swatch Collectors Book 1*. Editore M. Item - Switzerland 1992, 
* *Swatch Collectors Book 2*. Editore M. Item - Switzerland 1992, 

## Ārējās saites

* Biogrāfija 
* Ragazine Magazine

* L’Amletico

* ArtTrav

* la Repubblica

* ArchEyes | Timeless Architecture

* Photofacts

* The Passengers Times art

* WeVux

* Cultura Inquieta

* To Arch Magazine
Kamžaņas lidosta

**Kamžaņas starptautiskā lidosta** () ir lidosta, kas atrodas Vjetnamas pilsētā Kamžaņā. Tā apkalpo arī kūrortpilsētu Ņačanu, kas atrodas 30 km attālumā no lidostas. Lidosta galvenokārt tiek izmantota lidojumiem tikai valsts teritorijā. Sezonāli arī starptautiskajiem lidojumiem. Lidostā ir viens skrejceļš, un tā garums ir 3048 metri, bet platums — 46 metri. Regulāri lidojumi tiek veikti uz Hanoju, Hošiminu un Danangu. Sezonāli starptautiskie lidojumi ir uz Dienvidkorejas pilsētu Inčhonu (Seulas piepilsētu), kā arī uz Krievijas pilsētām Ulanudi, Jekaterinburgu, Novosibirsku, Habarovsku un Vladivostoku. Nereti ir reisi arī uz citām Vjetnamas mazāk nozīmīgām lidostām.
Fricis Alberts Lipmanis

**Fricis Alberts Lipmanis** (, dzimis , miris ) bija vācu/amerikāņu bioķīmiķis. 1953. gada Nobela prēmijas fizioloģijā vai medicīnā laureāts (kopā ar Hansu Ādolfu Krebsu) par koenzīma A atklāšanu 1945. gadā.

Dzimis Kēnigsbergā, ebreju ģimenē. Studējis Kēnigsbergā, Berlīnē un Minhenē. Strādāja Ķeizara Vilhelma institūtā. Kopš 1939. gada — ASV. Strādājis Hārvarda Medicīnas skolā un Rokfellera Universitātē.

1941. gadā  pierādīja, ka adenozīntrifosfāts ir galvenais enerģijas pārnesējs šūnā.

## Ārējās saites
Operācija "Skyfall"

**"Operācija "Skyfall""** () ir 2012. gada Apvienotās Karalistes un ASV kopražojuma filma, kuras režisors ir Sems Mendess. Šī ir 23. filma par Džeimsu Bondu. Trešo reizi filmas sērijas vēsturē Dž. Bondu attēlojis Denjels Kreigs. Filmas pirmizrāde notika  Londonā, savukārt Latvijā — . Galvenās lomas tajā atveido Denjels Kreigs, Havjers Bardems, Reifs Fainss, Neomija Herisa, Berenise Marloe, Alberts Finijs un Džūdija Denča.

## Atsauces

## Ārējās saites
*
Baltijskas rajons

**Baltijskas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Zeļenogradskas rajonu, kā arī Baltijas jūru un Poliju.
Vampīra dienasgrāmatas

**"Vampīra dienasgrāmatas"** () ir amerikāņu televīzijas seriāls, kas ir balstīts uz Līzas Džeinas Smitas sarakstīto romānu sēriju ar tādu pašu nosaukumu. Seriāls kopš  ASV tiek pārraidīts *[[The CW Television Network|The CW]]* televīzijas kanālā. Pašlaik ir pārraidītas 171 sērijas. (8 sezonas) "Vampīra dienasgrāmatas" ir par mīlas trijstūri starp Elēnu Gilbertu un brāļiem vampīriem Stefanu un Deimonu Salvatorēm.

## Ārējās saites
*
Zazu valoda

**Zazu valoda**, arī **zazaki** (*zazaki*), ir irāņu valoda, kurā galvenokārt runā zazu etniskā grupa, kas dzīvo Turcijas austrumu daļā, Eifratas upes augštecē esošajos Tundželi, Bingelas, Erzindžanas un Elazīgas ilos. Nav uzticamu avotu par kopējo zazu valodas pratēju skaitu. Turcijas austrumos zazu valodas pratēju skaits tiek lēsts no 1,5 līdz 2 miljoniem, bet tā kā daudzi zazi ir devušies uz dzīvi arī citviet Turcijā un ārpus valsts robežām, tad kopējais zazu valodas pratēju skaits varētu būt no 2 līdz 3 miljoniem.

Zazu valoda ir makrovaloda, tā sīkāk dalās vairākos heterogēnos dialektos — kirmandžki valodā, dienvidrietumu zazu valodā un dimli (dimili) valodā. Laika gaitā zazaki valodu ir ietekmējušas arī citas valodas. Vislielākā ietekme ir bijusi no kurdu valodas, bet ir arī daudz aizguvumi no arābu valodas, persiešu valodas, armēņu valodas un turku valodas.

## Klasifikācija
Nereti zazu valodu politisko un kultūras iemeslu dēļ kļūdaini uzskata par kurdu valodas dialektu. Tomēr tā ir neatkarīga ziemeļrietumirāņu atzara valoda. Beludžu valoda ir tuvāka zazu valodai nekā kurdu valoda. Radnieciski zazu valodai vistuvākā ir gurani valoda. Zazu valodai ir pārsteidzoša līdzība ar izmirušo partiešu valodu, tomēr nav pierādīts, ka zazu valoda ir cēlusies no šīs valodas.

Turku valodnieki zazu valodu ir klasificējuši arī kā tjurku valodu (līdzās kurdu valodai), bet tas visticamāk ir darīts turku nacionālisma idejas vārdā. Šāda klasifikācija nav pareiza, lai gan to joprojām māca Turcijas universitātēs.

## Dialekti
Zazu valoda ir makrovaloda, tā sīkāk dalās vairākos heterogēnos dialektos — kirmandžki valodā (ziemeļu zazu; ISO 639-3 kods: kiu), dienvidrietumu zazu valodā un dimli (dimili) valodā (dienvidrietumu zazau; diq). Dialekti ir izveidojušies ne tikai valodniecisku iemeslu dēļ, bet arī reliģisku iemeslu vadīti. Jēdziens ‘dimili valoda’ tiek izmantots arī, lai apzīmētu sunnītu zazu valodu, bet ziemeļos dzīvojošie zazi ir šiīti.

## Fonoloģija

No patskaņiem zazu valodā ir /i, e (ê), ε (e), a, o, u, ü, ɨ (ı)/.

## Vēsture
Zazu valodas izpēte sākās 1856. gadā ar valodnieka Pētera Lerha 40 lappušu biezo pētījumu zazu valodā un tulkojumu vācu valodā. Tajā laikā zazu valoda tika uzskatīta par kurdu valodas dialektu. 1932. gadā valodnieki Kārlis Hadanks un Oskars Manns uzrakstīja pirmo zazu valodas gramatikas aprakstu, kas kalpoja par iemeslu, lai zazu valodu atdalītu kā atsevišķu valodu no kurdu valodas. Līdz pat 1980. gadiem zazu valoda oficiāli netika noteikta kā atsevišķa valoda.

## Atsauces

## Ārējās saites
*
Vizuālā programmēšana

thumb|Vizuālās programmēšanas piemērs
Datorzinātnē **vizuālā programmēšanas valoda** (VPV) ir programmēšanas valoda, kas ļauj lietotājiem veidot datorprogrammas, manipulējot ar grafiskajiem elementiem tā vietā, lai izmantotu tekstveida izteiksmes līdzekļus.

## Izmantojums
Vizuālā programmēšanas valoda ļauj programmēt, izmantojot vizuālos izteiksmes līdzekļus, telpiskus izkārtojumus tekstam un grafiskajiem simboliem, kurus izmanto vai nu kā daļu no sintakses vai arī kā sekundāros papildinājumus. Piemēram, daudzas vizuālās programmēšanas valodas (pazīstamas arī kā datu plūsmas vai diagrammu programmēšana) balstās uz „kastes un bultas” idejas, kur kastes vai citi ekrāna objekti tiek uzskatīti par entītijām, kas ir saistītas ar bultiņām, līnijām vai lokiem, kas reprezentē relācijas.

## Iedalījums
Vizuālās programmēšanas valodas var iedalīt atkarībā no to veida un izmantotās vizuālās izteiksmes pakāpes:
* ikonu-bāzēta;
* formas-bāzēta;
* diagrammas.

## Attīstība
Pašreizējā attīstības posmā tiek mēģināts integrēt vizuālās programmēšanas pieeju ar datu plūsmas programmēšanas valodām, lai nekavējoties iegūtu pieeju programmas rezultāta stāvoklim tiešsaistes validācijas laikā, kad tiek meklētas un labotas kļūdas programmā, vai arī automātiska programmas veidošana un dokumentēšana. Datu plūsmas valodas atļauj arī automātisko sastatīšanu, kas var kļūt par vienu no lielākajiem programmēšanas izaicinājumiem nākotnē.

## Piemēri
Uzskatāms pretpiemērs vizuālai programmēšanas valodai ir *Microsoft Visual Studio*. Bieži vien kļūdas pēc par vizuālās programmēšanas valodām tiek uzskatītas *Visual Basic*, *[[C sharp|Visual C#]]*, *[[Visual J sharp|Visual J#]]*, u.c. Visas minētās valodas ir tekstuālas nevis grafiskas.

Vizuālās programmēšanas valodas piemēri:
* Lily — uz pārlūkprogrammas bāzēta vizuālā programmēšanas valoda
* AgentSheets — vienkārši izmantojams spēļu autorēšanas rīks
* Scratch — Masačūsetsas Tehnoloģiju institūta veidots produkts bērniem pēc skolas programmas

## Atsauces un piezīmes
Baltijska

**Baltijska** (, līdz 1946. gadam **Pillava** ()) ir ostas pilsēta un rajona centrs Kaļiņingradas apgabalā. Atrodas apgabala rietumos uz Baltijas strēles pie Kaļiņingradas lagūnas savienojuma ar Baltijas jūru. Krievijas Baltijas Kara flotes bāze. Kuģu remonta rūpnīca. Prāmju satiksme ar Sanktpēterburgu, Zasnicu, Klaipēdu, Karlshamnu, Gdiņu. Baltijska un Karaļauči ir divas vienīgās neaizsalstošās Krievijas ostas Baltijas jūras krastā.

## Vēsture

Līdz 1945. gadam Pillava bija Austrumprūsijas sastāvdaļa. Hronikās Pillava tiek minēta jau 1370. gada notikumu sakarā, kad notika Rūdavas (''Rudau'') kauja starp Teitoņu ordeņa karaspēku un Lietuvas lielkņazisti. Pirms kaujas, kas notika pie Rūdavas pils uz ziemeļiem no Karaļaučiem, Sembas pussalā, Teitoņu ordenis esot pulcējis savu armiju pie "Pilen". Tiek uzskatīts, ka nosaukumu aizgūts no senprūšu "pils, pile, pille".

Apdzīvotās vietas attīstību veicināja tas, ka 1510. gada 10. septembra vētrā šeit izveidojās jūras šaurums, kas savienoja lagūnu ar Baltijas jūru, kas ļāva tai vēlāk attīstīties kā Karaļauču ostai, jo lagūnas sekluma dēļ lielāki kuģi nevarēja doties tieši uz Karaļaučiem. 1725. gadā Pillavai tika piešķirtas pilsētas tiesības.

1901. gadā tika atklāts kuģojamais Karaļauču kanāls un Pillava zināmā mērā zaudēja savu ekonomisko nozīmi. Otrā pasaules kara laikā Pillavā bija vācu zemūdeņu bāze. Kad Austrumprūsijā iegāja PSRS karaspēks, Pillava bija ļoti svarīgs vācu iedzīvotāju evakuācijas punkts no Prūsijas.

1945. gada aprīļa beigās ap Pillavu gandrīz pilnībā tika iznīcināta vācu divīzija *Großdeutschland*. Pillava bija pēdējā pilsēta Austrumprūsijā, ko 1945. gada 25. aprīlī ieņēma PSRS karaspēks. Pēc Austrumprūsijas piešķiršanas PSRS 1946. gadā Pilavu pārdēvēja par Baltijsku. 1952. gadā Baltijskā izveidoja Baltijas kara flotes bāzi un tā kļuva par slēgto pilsētu, kurā bija aizliegts uzturēties bez īpašām atļaujām.

## Atsauces

## Ārējās saites

* Baltijska enciklopēdijā Мой Город
Bjarne Rīss

**Bjarne Likegords Rīss** (; dzimis  Herningā), karjeras laikā saukts par *Herningas ērgli* (), ir bijušais Dānijas profesionālais šosejas riteņbraucējs, kurš uzvarēja 1996. gada ''Tour de France'' un šobrīd ir *[[UCI World Tour]]* komandas **' līdzīpašnieks un menedžeris.

Citi Rīsa karjeras sasniegumi ir uzvara ''[[Amstel Gold Race]]'' 1997. gadā, vairāki Dānijas čempiontituli un uzvaras posmos ''[[Giro d'Italia]]''. 2007. gada 25. maijā viņš atzinās, ka ''[[Tour de France]]'' uzvarēja, izmantojot aizliegtas vielas un tūres organizatori viņu vairs neuzskata par uzvarētāju. 2008. gada jūlijā tūres rīkotāji apstiprināja viņa uzvaru, bet rezultātos pievienoja ''zvaigznīti'', norādot uz viņa dopinga pārkāpumiem.

Pēc karjeras beigām no 1999. līdz 2015. gadam bijis īpašnieks un vēlāk vadījis **' velokomandu (ar dažādiem sponsoru nosaukumiem). Savu kā sportista un vadītās komandas pārstāju dopinga pārkāpumu dēļ izpelnījies neviennozīmīgu reputāciju.

2020. gadā kļuvis par ** komandas līdzīpašnieku un menedžeri.

## Sasniegumi lielajās tūrēs

Piezīme: IZST — izstājās

## Atsauces

## Ārējās saites
Autoceļš P12

|}
|}
**P12** autoceļš **Limbaži—Salacgrīva**  ir reģionālais Latvijas autoceļš, kas savieno Limbažus ar autoceļu A1 Salacgrīvā. Autoceļa kopgarums ir  un tas visā maršruta garumā ir klāts ar asfaltbetona segumu. Autoceļš šķērso Limbažu novadu.

## Apdzīvotās vietas pie autoceļa
* Limbaži
* Ozolaine
* Salacgrīva

## Atsauces
Citroën Xsara

**Citroën Xsara** ir maza ģimenes automašīna, ko ražoja franču auto kompānija Citroën no 1997. līdz 2006. gadam.
Tā nāca trīs durvju hečbeka un piecu durvju universāļa variantos. Xsara ieguva *"Semperit Irish Car of the Year"* titulu 1998 gadā.

## Pirmā paaudze
Pirmās paaudzes Xsara modeli sāka ražot 1997. gadā un tā bija pieejama ar dažādiem dzinējiem:
*1.4 litru (1361 kubikcentimetru) 4 cilindru benzīna dzinējs (74 zirgspēki)
*1.6 litru (1587 kubikcentimetru) 4 cilindru benzīna dzinējs (89 zirgspēki)
*1.8 litru (1761 kubikcentimetru) 4 cilindru benzīna dzinējs (89 zirgspēki)
*1.8 litru (1761 kubikcentimetru) 4 cilindru benzīna dzinējs (102 zirgspēki)
*1.8 litru (1761 kubikcentimetru) 4 cilindru benzīna dzinējs (110 zirgspēki)
*2.0 litru (1998 kubikcentimetru) 4 cilindru benzīna dzinējs (123 zirgspēki)
*2.0 litru (1998 kubikcentimetru) 4 cilindru benzīna dzinējs (133 zirgspēki)
*2.0 litru (1998 kubikcentimetru) 4 cilindru benzīna dzinējs (164 zirgspēki)
*1.9 litru (1905 kubikcentimetru) dīzeļa dzinējs (67 zirgspēki)
*1.9 litru (1868 kubikcentimetru) dīzeļa dzinējs (68 zirgspēki)
*1.9 litru (1905 kubikcentimetru) dīzeļa dzinējs (74 zirgspēki)
*1.9 litru (1905 kubikcentimetru) turbodīzeļa dzinējs (89 zirgspēki)
*2.0 litru (1997 kubikcentimetru) turbodīzeļa dzinējs (89 zirgspēki)

## Otrā paaudze
2000. gadā tika izlaists Xsara otrās paaudzes modelis. Pasažieru drošība un automobiļa vadīšana tika uzlabota. Tika izmainīts automobiļa priekšas un interjera dizains. Komplektācijās pieejamie dzinēji:
*1.4 litru (1361 kubikcentimetru) 4 cilindru benzīna dzinējs (74 zirgspēki)
*1.6 litru (1587 kubikcentimetru) 4 cilindru benzīna dzinējs (109 zirgspēki)
*2.0 litru (1998 kubikcentimetru) 4 cilindru benzīna dzinējs (164 zirgspēki)
*2.0 litru (1998 kubikcentimetru) 4 cilindru benzīna dzinējs (135 zirgspēki)
*1.9 litru (1868 kubikcentimetru) dīzeļa dzinējs (68 zirgspēki)
*1.9 litru (1868 kubikcentimetru) dīzeļa dzinējs (71 zirgspēks)
*2.0 litru (1997 kubikcentimetru) turbodīzeļa dzinējs (89 zirgspēki)
*2.0 litru (1997 kubikcentimetru) turbodīzeļa dzinējs (106 zirgspēki)

## Ārējās saites
Autoceļš P14

|}
|}
**P14** autoceļš **Umurga—Cēsis—Līvi**  ir reģionālais Latvijas autoceļš, kas savieno Umurgu Limbažu novadā ar Stalbi pie autoceļa A3 un tālāk ar Cēsīm. Autoceļa kopgarums ir 42,7 km un tas visā maršrutā klāts ar asfaltbetona segumu. Autoceļš šķērso Limbažu un Cēsu novadus.

## Apdzīvotās vietas pie autoceļa
* Stalbe
* Cēsis

## Atsauces
TILTS Communications

***TILTS Communications A/S*** ir Dānijā reģistrēts telesakaru uzņēmums, kas pieder *[[Telia Company]]*. Tas tika dibināts 1993. gadā.

Uzņēmumam pieder 49 % kapitāla daļu Latvijas sakaru uzņēmumā *[[Tet]]*.

## Vēsture
1993. gada 1. septembrī Apvienotās Karalistes un Somijas uzņēmumi *[[Cable & Wireless]]* un *[[TeliaSonera Finland|Telecom Finland]]* (tagad *[[Telia Company]]*) dibināja kopuzņēmumu *TILTS Communications A/S*. Tas uzvarēja Latvijas Republikas Satiksmes ministrijas organizētajā konkursā par sakaru uzņēmuma *Lattelekom* (tagad *[[Tet]]*) modernizāciju. 1994. gada 14. janvārī valdība noslēdza tā saucamo "Jumta līgumu" starp Latvijas Republiku, *TILTS Communications* un valsts uzņēmumu *Lattelekom*. *TILTS Communications* ieguva 49 % *Lattelekom* kapitāla daļu.

Sākotnēji *Cable & Wireless* piederēja 70 % *TILTS Communications* akciju, bet *Telecom Finland* — 30 %. 1995. gadā Starptautiskā finanšu korporācija (International Finance Corporation, *IFC*) ieguva 10 % *TILTS Communications* daļu, attiecīgi samazinot *Cable & Wireless* daļu līdz 63 %, bet *Telecom Finland* — līdz 27 %.

1998. gadā *Cable & Wireless* pārdeva savas akcijas *Sonera Holding BV* (*Sonera*, agrākā *Telecom Finland*, Nīderlandē reģistrētajam meitas uzņēmumam).
2002. gadā *IFC* savas 10 % akcijas par summu 34 miljoni eiro pārdeva *Sonera*. *Sonera* kļuva par vienīgo *TILTS Communications* īpašnieku.

2003. gadā *Sonera* apvienojās ar Zviedrijas *[[Teliasonera Sverige|Telia]]*, izveidojot *TeliaSonera*, kuras īpašumā nonāca arī *TILTS Communications*.

## Strīds par ''Lattelekom'' monopolstāvokli
Lai gan "Jumta līgums" paredzēja *Lattelekom* monopolu Latvijas fiksēto telesakaru jomā līdz 2013. gadam, 1998. gada augustā Latvijas valdība pieņēma lēmumu to samazināt līdz 2003. gadam.
2000. gadā *Tilts Communications* ierosināja tiesvedību starptautiskajā šķīrējtiesā pret Latvijas Republiku, vainojot Latviju monopoltermiņa samazināšanā.

Latvijas valsts šķīrējtiesā iesniedza ievērojami lielāku pretprasību, un 2004. gada 3. martā Latvijas Republika un *TeliaSonera* vienojās par mierizlīgumu.

## Atsauces

## Skatīt arī
* *[[Tet]]*
* *[[Telia Company]]*

## Ārējās saites
* ''TILTS Communications A/S'' Dānijas uzņēmumu reģistrā
2006. gada Pasaules čempionāts šosejas riteņbraukšanā

**2006. gada [[Pasaules čempionāts šosejas riteņbraukšanā]]** notika Zalcburgā, Austrijā, no 19. līdz 24. septembrim. Čempionāts sastāvēja no grupas un individuālā brauciena vīriešiem, sievietēm, vīriešiem līdz 23 gadu vecumam. Tas bija 79. Pasaules čempionāts.

Vīriešu grupas braucienā uzvarēja Itālijas pārstāvis olimpiskais čempions Paolo Betīni, bet Šveices pārstāvis Fabians Kančellāra ieguva savu pirmo titulu individuālajā braucienā.

Sieviešu grupas braucienā uzvarēja Marianna Vosa no Nīderlandes, kurai tas bija pirmais gads pieaugušo līmenī.

## Sacensību kopsavilkums

## Medaļu tabula

## Ārējās saites

* 
* Rezultāti
Somebody That I Used to Know

***Somebody That I Used to Know*** ir austrāliešu-beļģu dziedātāja un dziesmu autora *[[Gotye]]* dziesma, kuras ierakstā ir piedalījusies arī jaunzēlandiete *[[Kimbra]]*. Singls Austrālijā un Jaunzēlandē tika izdots  kā trešā albuma *[[Making Mirrors]]* otrais singls. 2011. gada decembrī tas tika izdots Apvienotajā Karalistē, savukārt 2012. gada janvārī — ASV un Īrijā. Dziesmu *Gotye* ierakstīja savu vecāku mājās Austrālijā. Singls guva lielus komerciālos panākumus, Austrālijas, Apvienotās Karalistes un ASV (*Billboard Hot 100*), kā arī 23 citu valstu singlu topos dziesma ierindojās 1. vietā. Austrālijā šis ir visu laiku trešais vislabāk pārdotais singls. Singls tika atzīts par gada labāko ierakstu *[[Grammy]]* balvu pasniegšanas ceremonijā 2013. gada februārī.

## Dziesmu saraksts
;Ciparu lejupielāde
# "Somebody That I Used to Know"  – 4:04
# "Somebody That I Used to Know" (Radio Mix)  – 3:33

;Ciparu lejupielāde – remikss
# "Somebody That I Used to Know"  – 4:33

;7" vinila singls
# "Somebody That I Used to Know"  – 4:04
# "Bronte" – 3:13

;CD singls
# "Somebody That I Used to Know"  – 4:04
# "Easy Way Out" – 1:57

## Atsauces

## Ārējās saites
* 
*
Autoceļš P13

|}
|}
**P13** autoceļš **Limbaži—Aloja**  ir reģionālais Latvijas autoceļš, kas savieno Limbažus ar Aloju. Autoceļa kopgarums ir 32,5 km un tas visā maršrutā klāts ar asfaltbetona segumu. Autoceļš šķērso Limbažu novadu.

## Apdzīvotās vietas pie autoceļa
* Limbaži
* Puikule

## Atsauces
Vélo d'Or

***Vélo d'Or*** (no franču "*Zelta velosipēds*") ir apbalvojums šosejas riteņbraukšanā, kuru 1992. gadā izveidoja Francijas riteņbraukšanas žurnāls *[[Vélo Magazine]]*. Balva tiek piešķirta braucējam, kurš gada laikā uzrādījis vislabāko sniegumu. Kopš 2022. gada balvu piešķir arī sievietēm.

Lānss Ārmstrongs bija piecreiz ieguvis *Vélo d'Or* apbalvojumu, bet viņa rezultāti tika anulēti pēc tam, kad USADA atņēma viņam uzvaras *Tour de France*. *Vélo d'Or* par šiem gadiem netika nodots otrās vietas ieguvējam. Šobrīd Alverto Kontadoram pieder rekords ar četrām uzvarām.

## Saņēmēji

### Vīrieši

### Sievietes

## Atsauces

## Ārējās saites
* ''Vélo Magazine'' vietne 
* ''Vélo d'Or'' raksts
Mikroklasteris

**Mikroklasteris** (puduris) ir nelielas uzņēmumu koncentrācijas nelielā ģeogrāfiskā apvidū, ko raksturo sociālajās un ekonomiskajās interesēs vienota sabiedrība ar kopīgu identitāti. Tās ilgtspējība tiek nodrošināta ar ilgtermiņa sadarbības stratēģijām, kas vērstas uz specializēšanos, taču vienlaicīgi arī pārdošanas apjoma palielināšanu. Šāda pieeja īpaši izmantota vietējo tūrisma galamērķu struktūru attīstībā.

## Atsauces
We Are Young

***We Are Young*** ir amerikāņu grupas *[[Fun.]]* dziesma, kuras ierakstā ir piedalījusies arī Žanella Monē. Singls tika izdots  kā grupas otrā albuma *[[Some Nights]]* pirmais singls. Dziesma saņēma pozitīvu kritiķu vērtējumu, kā arī guva komerciālos panākumus, vairāku valstu singlu topos ierindojoties pirmajā vietā. ASV par pārdotiem vairāk nekā 5,3 miljoniem singla kopiju tas ir ticis sertificēts ar pieckāršu platīna disku. Singls tika atzīts par gada dziesmu 2013. gada *[[Grammy]]* balvu pasniegšanas ceremonijā.

## Dziesmu saraksts
;Ciparu lejupielāde
# "We Are Young" – 4:10

;7" vinila singls
# "We Are Young" – 4:10
# "One Foot" – 3:32

## Ārējās saites
* 
*
Bruno Tauts

**Bruno Jūliuss Floriāns Tauts** (; dzimis , miris ) bija vācu arhitekts, arhitektūras teorētiķis un pilsētplānotājs. Pazīstami ir Tauta Veimāras Republikas periodā celtie modernistiskie Berlīnes daudzdzīvokļu kompleksi, kuri iekļauti UNESCO Pasaules mantojuma sarakstā.

Dzimis Kēnigsbergā uzņēmēja ģimenē. No 1904. līdz 1908. gadam strādāja Štutgartē, arhitekta Teodora Fišera birojā. 1910. gadā nodibināja savu biroju Berlīnē. No 1912. līdz 1915. gadam projektēja dārzu pilsētas Berlīnē un Magdeburgā. Starptautisku slavu guva ar 1914. gadā uzcelto Stikla paviljonu Ķelnē. No 1921. līdz 1923. gadam - Magdeburgas galvenais arhitekts. Pēc tam atgriezās Berlīnē, kur projektējis vairākus dzīvojamos kvartālus. Pēc nacistu nākšanas pie varas - emigrācijā, iesākumā Šveicē, pēc tam Japānā. No 1936. gada - Turcijā, kur realizējis vairākus projektus, cita starpā arī Mustafas Kemala Ataturka bēru katafalku. Miris 1938. gadā.

## Ārējās saites

* Bruno Tauts archINFORM
Bada spēles (filma)

**"Bada spēles"** () ir 2012. gada ASV zinātniskās fantastikas filma, kuras režisors ir Gērijs Ross. Sižets balstīts uz Sūzenas Kolinsas grāmatu ar tādu pašu nosaukumu. Filma ir par sacensībām ar nosaukumu "Bada spēles", kurās piedalās 12—18 gadus veci zēni un meitenes (no katra no 12 reģioniem pa vienam zēnam un meitenei) un uzvar pēdējais izdzīvojušais dalībnieks. Filmā galvenās lomas atveido Dženifere Lorensa, Džošs Hatčersons, Liams Hemsvorts, Vudijs Harelsons, Elizabete Benksa, Lenijs Kravics, Stenlijs Tuči un Donalds Saterlends.

Filmas pirmizrāde notika  un tā saņēmusi pozitīvas kritiķu atsauksmes. Šī ir pirmā daļa "Bada spēļu" filmu ciklā, nākamā daļa "Bada spēles: Spēle ar uguni" iznāca .

## Atsauces

## Ārējās saites
*
Tailers Hamiltons

**Tailers Hamiltons** (; dzimis  Mārblhedā, Masačūsetsā) ir bijušais profesionālais ASV šosejas riteņbraucējs. Par profesionāli viņš kļuva 1995. gadā ar *[[U.S. Postal Service (komanda)|US Postal Service]]* komandu. Hamiltons bija Lānsa Ārmstronga komandas biedrs 1999., 2000. un 2001. gada *Tour de France* laikā, kad Ārmstrongs ieguva savus pirmos trīs uzvarētājtitulus.

Hamiltons piedalījās 2000. un 2004. gada vasaras olimpiskajās spēlēs. 2004. gadā viņš ieguva zelta medaļu individuālajā braucienā. Pirmā dopinga prove uzrādīja pozitīvu rezultātu, bet otrā prove bija sasaldēta un pārkāpumu nevarēja pierādīt. Pēc tam, kad viņš uzrādīja pozitīvu testa analīzi 2004. gada Vuelta a España, Hamiltons tika diskvalificēts uz diviem gadiem.

Pēc diskvalifikācijas Hamiltons atgriezās un 2008. gadā kļuva par ASV čempionu grupas braucienā. 2009. gadā Hamiltons vēlreiz uzrādīja pozitīvu dopinga testu un tika diskvalificēts uz astoņiem gadiem, pēc kā viņš nolēma beigt savu karjeru. 2010. gada jūlijā viņu izsauca liecināt tiesā par dopinga lietošanu riteņbraukšanā. 2011. gada maijā Hamiltons atzinās aizliegto vielu lietošanā sacensību laikā un atdeva savu zelta medaļu.

2012. gada 10. augustā Starptautiskā Olimpiskā komiteja oficiāli atņēma Hamiltonam viņa 2004. gada zelta medaļu.

## Autobiogrāfija
2012. gada 5. septembrī *Random House* (*Bantam Books*) izdeva Hamiltona memuārus *The Secret Race: Inside the Hidden World of the Tour de France: Doping, Cover-ups, and Winning at All Costs,* kuras līdzautors ir amerikāņu rakstnieks Daniels Koils.

## Atsauces
Igaunijas pasažieru dzelzceļa pārvadājumi (rietumu virziens)

thumb|250px|Igaunijas dzelzceļu shēma
thumb|250px|Baltijas stacija (Tallina)
thumb|250px|Nemme
thumb|250px|Hīu
thumb|250px|Pēskila
thumb|250px|Keila
thumb|250px|Rīzipere
thumb|250px|Paldiski
**Igaunijas pasažieru dzelzceļa pārvadājumus** rietumu virzienā no valsts galvaspilsētas Tallinas nodrošina  *VAS [[Elektriraudtee|Elektriraudtee]]*. Kopš 1995. gada, kad tika slēgts starppilsētu dīzeļvilcienu maršruts Tallina—Hāpsalu rietumu virzienu apkalpo vienīgi elektrovilcienu maršruti. 

## Maršruti
**Tallina—Pēskila** () ir piepilsētas pasažieru elektrovilcienu maršruts Igaunijā, kas pilnībā iekļaujas Tallinas pilsētas robežās. Maršruta kopgarums — 11 km. Maršrutā iekļautas 9 pieturas.

**Tallina—Keila** () ir piepilsētas pasažieru elektrovilcienu maršruts Igaunijā, kas apkalpo Tallinas pilsētu un Harju apriņķa rietumu pagastus. Maršruta kopgarums — 26,1 km. Maršrutā iekļautas 15 pieturas.

**Tallina—Keila—Rīzipere** () ir piepilsētas pasažieru elektrovilcienu maršruts Igaunijā, kas apkalpo Tallinas pilsētu un Harju apriņķa rietumu pagastus. Maršruta kopgarums — 51 km. Maršrutā iekļauta 21 pietura.

**Tallina—Keila—Kloga-Ranna** () ir piepilsētas pasažieru elektrovilcienu maršruts Igaunijā, kas apkalpo Tallinas pilsētu un Harju apriņķa rietumu pagastus. Maršruta kopgarums — 39 km. Maršrutā iekļautas 18 pieturas.

**Tallina—Keila—Paldiski** () ir piepilsētas pasažieru elektrovilcienu maršruts Igaunijā, kas apkalpo Tallinas pilsētu un Harju apriņķa rietumu pagastus, kā arī Keilas un Paldiski pilsētas. Maršruta kopgarums - 48 km. Maršrutā iekļauta 21 pietura.

## Pieturas

## Atsauces
Primorska (Kaļiņingradas apgabals)

**Primorska** (, līdz 1946. gadam — **Fišhauzene** ()) ir pilsēta Kaļiņingradas apgabalā. Atrodas apgabala rietumos uz ziemeļiem no Baltijskas.

Līdz 1945. gadam Primorskas (Fišhauzenes) vēsture ir Austrumprūsijas (Vācijas) vēstures sastāvdaļa. Fišahauzene ir viena no senākajām vācu apmetnēm Prūsijā. Pēc leģendas pie Fišhauzenes 997. gadā tika nogalināts Svētais Adalberts no Prāgas. No 1243. līdz 1523. gadam Fišhauzene bija Sembas bīskapa rezidence (pēc tam - Kēnigsberga). Fišhauzene gandrīz pilnīgi nopostīta Otrā pasaules kara laikā. Pēc Austrumprūsijas piešķiršanas PSRS, 1946. gadā Fišhauzene tika pārdēvēta par Primorsku.

Fišhauzene (Primorska) ir vācu karavīra Dītriha fon Zaukena (*Dietrich von Saucken*, 1892-1980) un vācu fiziķa, Nobela prēmijas laureāta Vilhelma Vīna (*Wilhelm Wien*, 1864-1928) dzimtā pilsēta.

## Atsauces

## Ārējās saites
Čerņahovskas rajons

**Čerņahovskas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Ņemanas, Gusevas, Ozjorskas, Pravdinskas, Gvardejskas, Poļeskas un Slavskas rajoniem.
Čerņahovska

**Čerņahovska** (, līdz 1946. gadam **Insterburga** (, )) ir pilsēta un rajona centrs Kaļiņingradas apgabalā. Atrodas apgabala centrālajā daļā, vietā, kur, satekot Instručas un Angrapas upēm, izveidojas Pregoļa. Pēc iedzīvotāju skaita trešā lielākā apgabala pilsēta (aiz Karaļaučiem un Tilzītes). Pie pilsētas atrodas Krievijas kara flotes aviācijas bāze.

## Vēsture
thumb|250px|left|Insterburgas pils tornis (1914)
Prūsijas krusta karu laikā tagadējās pilsētas vietā atradās senprūšu Nadravas zemes Unsatrapes pils (*Unsatrapis*) pie Instras (*Instrut*) un Angurupes (*Angurys ape*) satekas. 1336. gadā Vācu ordeņa virmestrs Dītrihs no Altenburgas senajā pilskalnā netālu no Lietuvas robežas lika uzcelt mūra pili, ko upes vārdā nosauca par Instras pili (*Instierburg*). Pils kalpoja kā ordeņa komturejas centrs, kuram 1347., 1366. un 1370. gada uzbruka Lietuvas dižkunigaitijas karaspēks, bet 1376. gadā to pilnīgi iznīcināja.

Pēc Vācu ordeņa sekularizācijas pils apkaimi iekļāva Prūsijas hercogistes sastāvā un 1583. gadā piešķīra pilsētas tiesības. Instenburgas apkārtne bija daļa no Mazās Lietuvas, kurā pārsvarā dzīvoja lietuvieši un poļvalodīgie mazūri. Trīsdesmitgadu kara laikā 1643.—1648. gadā Insterburgas pilī uzturējās Prūsijas hercoga Albrehta Frīdriha meita un Zviedrijas karaļa Gustava Ādolfa atraitne Marija Eleonora.
Septiņgadu kara laikā 1757. gadā 23 km uz rietumiem no Insterburgas kauja notika Grosjēgersdorfas kauja.
1818. gada 26. maijā pie Instenburgas mira Krievijas Impērijas feldmaršals Mihaels Andreass Barklajs de Tolli. Otrā pasaules kara laikā 1944. gada 27. jūlijā pilsētu bombardēja britu aviācija.

Pēc Austrumprūsijas piešķiršanas PSRS, 1946. gadā Insterberga tika pārdēvēta padomju ģenerāļa Ivana Čerņahovska (*Ива́н Дани́лович Черняхо́вский*, 1906—1945) vārdā, kurš bija kritis kaujās par Kēnigsbergu.

## Atsauces

## Ārējās saites
Rēzeknes karogs

**Rēzeknes karogs** ir viens no Rēzeknes oficiālajiem simboliem kopā ar Rēzeknes pilsētas ģerboni.
[200px|thumbnail|left|Rēzeknes karogs, pilsētas svētku noformējuma laikā. Skvērā pie [piemineklis "Vienoti Latvijai"|"Māras" pieminekļa, Atbrīvošanas alejas laternas.]] Karogam ir 2 krāsas - zila un balta. Tas sadalīts trīs daļās, proporcionāli 2:1:2, gar malām ir zila krāsa, bet pa vidu balta. Karoga vidū ir novietots Rēzeknes ģerbonis. Bieži karogs tiek izkārts vertikāli, piemēram, pie apgaismes stabiem, ēku sienām un citos gadījumos. Zilā krāsa tajā, iespējams, norāda uz pilsētas piederību Latgalei un Rēzeknes kā "Latgales sirds" simbolismu.
Karoga krāsas ir noteiktas Rēzeknes domes saistošajos noteikumos Nr.10 un ir šādas:

## Atsauces

## Ārējās saites
*Likums par Rēzeknes pilsētas simbolikas izmantošanu
Autoceļš P15

|}
|}
**P15** autoceļš **Ainaži—Matīši**  ir reģionālais Latvijas autoceļš, kas savieno autoceļu A1 pie Ainažiem ar autoceļu P16 Matīšos. Autoceļa kopgarums ir 59,8 km un tas visā maršrutā klāts ar asfaltbetona segumu. Autoceļš šķērso Limbažu un Valmieras novadus.

## Apdzīvotās vietas pie autoceļa
* Ainaži
* Mērnieki
* Rozēni
* Staicele
* Ungurpils
* Urga
* Vilzēni
* Matīši

## Atsauces
Kristiāns Goldbahs

**Kristiāns Goldbahs** (, dzimis , miris ) bija vācu matemātiķis. Definējis arī mūsdienās neatrisināto Goldbaha problēmu.

## Dzīvesgājums
Dzimis Kēnigsbergā mācītāja ģimenē. Studēja Kēnigsbergas Universitātē. No 1710. līdz 1724. gadam ceļoja pa Eiropu. Tikās ar Leibnicu, Eileru un Nikolaju Bernulli. No 1725. gada darbojās jaundibinātajā Pēterburgas Zinātņu akadēmijā, bija Pētera II skolotājs. No 1742. gada - Krievijas valsts dienestā. Miris Maskavā.

## Ārējās saites
Gurjevskas rajons

**Gurjevskas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Zeļenogradskas, Poļeskas un Bagrationovskas rajoniem, Baltijas jūru, kā arī Kaļiņingradas un Laduškinas pilsētam.

## Atsauces

## Ārējās saites
Autoceļš P16

|}
|}
**P16** autoceļš **Valmiera—Matīši—Mazsalaca**  ir reģionālais Latvijas autoceļš, kas savieno Valmieru ar Mazsalacu. Autoceļa kopgarums ir 45,3 km un tas visā maršrutā klāts ar asfaltbetona segumu. Autoceļš šķērso Valmieras novadu.

## Vēsture
2015. gada 9. februārī tika izsludināts konkurss par autoceļa P16 posma Vaivari-Matīši (7,2-24,2km) seguma atjaunošanu.

## Apdzīvotās vietas pie autoceļa
* Valmiera
* Matīši
* Vecate
* Mazsalaca

## Atsauces
Eiropas autoceļš E77

|}
|}

**E77** ir A klases Ziemeļu-Dienvidu Eiropas autoceļš, kas savieno Pleskavu ar Budapeštu. Tā garums ir 1,690 km un tas savieno Baltijas jūras piekrasti ar Centrāleiropu. Tas šķērso 7 valstis – Krieviju, Igauniju, Latviju, Lietuvu, Poliju, Slovākiju un Ungāriju. Latvijā tā posmi ir A2 un A8.

## Maršruts
Līdz 1998. gadam E77 ziemeļu galapunkts bija Gdaņska, bet tad to pagarināja cauri Karaļaučiem un Rīgai līdz Pleskavai.

Pašlaik tā maršruts ir šāds:

### Krievijas Federācija
* A212: Pleskava-Luhamā

### Igaunija
* 7: Luhamā-Miso-Murati

### Latvija
* A2: Veclaicene-Sigulda-Rīga
* A8: Rīga-Jelgava-Meitene

### Lietuva
* A12: Kalvji-Jonišķi-Šauļi-Tauraģe-Panemune

### Krievijas Federācija
* A216: Sovetska-Gvardejska-Karaļauči
* prāmis Karaļauči-Gdaņska

### Polija
* 7/S7: Gdaņska-Elblonga-Ostruda-Varšava-Radoma-Kelce-Krakova-Čižne

### Slovākija
* 59: Trstena-Ružomberoka-Banska Bistrica
* 66: Banska Bistrica-Zvolena-Šahija-Homoka

### Ungārija
* M2: Honta-Budapešta
Autoceļš P17

|}
|}
**P17** autoceļš **Valmiera—Rūjiena—Igaunijas robeža (Unguriņi)** ir reģionālais Latvijas autoceļš, kas savieno autoceļu Valmieru caur Rūjienu ar Igaunijas robežu pie Unguriņiem. Autoceļa kopgarums ir 55,9 km un tas visā garumā klāts ar asfaltbetona segumu. Autoceļš šķērso Valmieras novadu.

## Vēsture
2014. gada novembrī pabeigta P17 seguma atjaunošana četrus kilometrus garā posmā sākot no Rencēniem. Projekta kopējās izmaksas ir aptuveni 656,000 EUR.

## Apdzīvotās vietas pie autoceļa
* Valmiera
* Buka
* Sauļi
* Rencēni
* Endzele
* Rūjiena

## Atsauces
Lielsalas purvs

**Lielsalas purvs** var būt:
* Lielsalas purvs — purvs Madonas novadā,
* Lielsalas purvs — dabas liegums Madonas novada Barkavas pagastā,
* Salas purvs (zināms arī kā Lielsalas purvs) — purvs Talsu novadā.
Azavāda

**Azavāda** (tuaregu: ⴰⵣⴰⵓⴷ, *Azawd*; , *Azawād*;  vai *Azaouad*) ir teritorija Mali ziemeļos, kā arī īslaicīgi pastāvējusi valsts, ko 2012. gadā pēc tuaregu sacelšanās pasludināja Azavādas Nacionālās atbrīvošanas kustība (ANAK).

## Teritoriālās pretenzijas
Azavādā ir ietverti Mali reģioni Tombuktu, Kidala, Gao, kā arī daļa Mopti reģiona, kas ir aptuveni 60% Mali platības. Teritorijas lielākā pilsēta ir Gao, tā bija arī pagaidu galvaspilsēta, savukārt pēc tam par galvaspilsētu tika iecerēta Tombuktu, otra lielākā pilsēta.

## Vēsture
2012. gada janvārī Mali ziemeļu daļā sākās tuaregu sacelšanās Azavādas Nacionālās atbrīvošanas kustības vadībā. Līdz aprīļa beigām ANAK bija ieņēmusi visu Mali ziemeļu daļu. 6. aprīlī ANAK pasludināja Azavādas neatkarību, taču drīz sākās konflikts starp ANAK un islāmistiem, kuri bija palīdzējuši uzvarēt Mali valdības spēkus. Jūlijā islāmistiem izdevās ieņemt lielāko daļu Azavādas teritorijas, kas noveda pie Francijas iejaukšanās karadarbībā 2013. gada janvārī. Mēneša laikā Francijas un Mali bruņotie spēki bija atkarojuši lielāko daļu valsts ziemeļu daļas. 2013. gada jūnijā ANAK sarunās ar Mali valdību atteicās no neatkarības plāniem apmaiņā pret plašāku autonomiju.

## Atsauces
Plakankalne

[thumbnail|235px|Plakankalnes ainava [Kanjonlendsas nacionālais parks|Kanjonlendsas nacionālajā parkā, Jūtas štatā]]
**Plakankalne** jeb **plato** (, no *plat* — 'plakans') ir teritorija ar relatīvi līdzenu reljefu, kas atrodas augstāk par 500 metriem virs jūras līmeņa. Pārsvarā plakankalnes ir paceltas līdzenumu daļas. Piekrastes reģionos plakankalnes mēdz izdalīt jau sākot ar 200 metriem virs jūras līmeņa. Dažkārt par plakankalnēm dēvē arī kalnu apgabalus (Tibetas plakankalne). Pilskalna virsotnes līdzeno daļu sauc par **plakumu**.

## Ārējās saites
Autoceļš P18

|}
|}
**P18** autoceļš **Valmiera—Smiltene**  ir reģionālais Latvijas autoceļš, kas savieno autoceļu A3 pie Valmieras ar Smilteni. Autoceļa kopgarums ir 35,8 km un tas visā garumā klāts ar asfaltbetona segumu. Autoceļš šķērso Valmieras un Smiltenes novadus.

## Atsauces
Lata jubilejas monētas

**Lata jubilejas monētas** var būt:
* Lata piemiņas monētas, kas veltītas kādai jubilejai
* Lata apgrozības monētas, kas izdotas par godu valsts 75. gadu jubilejai
Raimonds Rumšs

**Raimonds Rumšs** (; dzimis  Šilutē, Lietuvā) ir bijušais Lietuvas šosejas riteņbraucējs. Viņš ierindojās trešajā vietā 2002. gada Tour de France, bet bija iesaistīts dopinga skandālā.

Dienā, kad Rumšs finišēja trešajā vietā 2002. gada *Tour de France*, policija pārmeklēja viņa sievas Editas Rumšienes automašīnu. Tajā tika atrasts kortikoīds, eritropoetīns, testosterons, augšanas hormons un anaboliskie steroīdi. Viņa sievai tika piespriests vairāku mēnešu cietumsods, lai arī viņa apgalvoja, ka medikamenti paredzēti viņas vīramātei.

2003. gada maijā Rumšs uzrādīja pozitīvu analīzi aizliegtajam izturības palielinātājam eritropoetīnam (EPO). Viņš tikko bija finišējis 2003. gada Giro d'Italia, kur ierindojās sestajā vietā. Rumšs saņēma viena gada diskvalifikāciju un uz īsu brīdi atgriezās riteņbraukšanā ar *[[Acqua & Sapone]]* komandu *[[Gran Premio Città di Camaiore]]* sacensībās.

2005. gada jūnijā Rumšu arestēja tiesas sēdes laikā Bonnevillas tiesā. 2006. gada janvārī viņš ar sievu saņēma četru mēnešu nosacītus sodus par aizliegtu vielu importu Francijā. Poļu ārstam Kšistofam Ficekam piesprieda 12 mēnešu nosacītu sodu par medikamentu parakstīšanu.

## Atsauces

## Ārējās saites
1928. gada Pasaules čempionāts šosejas riteņbraukšanā

**1928. gada [[Pasaules čempionāts šosejas riteņbraukšanā]]** notika Budapeštā, Ungārijā. Tas bija otrais Pasaules čempionāts profesionāļiem un tajā notika divas sacensības — atsevišķi grupas braucieni profesionāļiem un amatieriem.

## Sacensību kopsavilkums

## Medaļu tabula

## Atsauces
Gurjevska (Kaļiņingradas apgabals)

**Gurjevska** (, līdz 1946. gadam - **Neihauzene** ()) ir strauji augoša pilsēta un rajona centrs Kaļiņingradas apgabalā uz ziemeļaustrumiem no Karaļaučiem.

Līdz 1945. gadam Neihauzenes vēsture bija Austrumprūsijas vēstures sastāvdaļa. Pilsēta attīstījās ap 1262. gadā dibināto Neihauzenes pili. Pēc Austrumprūsijas piešķiršanas PSRS, 1946. gadā Neihauzene tika pārdēvēta padomju ģenerālmajora Stepana Gurjeva (*Степа́н Саве́льевич Гу́рьев*, 1902-1945) vārdā, kurš kritis kaujās par Pillavu. 

## Atsauces

## Ārējās saites

*Gurjevska enciklopēdijā Мой Город
Neihauzene (nozīmju atdalīšana)

**Neihauzene** () var būt:

* Gurjevskas () nosaukums līdz 1946. gadam,
* Valtaiķu vāciskais nosaukums,
* Vanavastselīnas () vāciskais nosaukums.
Avatāra

[thumbnail|200px|Attēls, kurā attēlotas desmit [Višnu avatāras]]
**Avatāra** (, *avatāra*) hinduismā ir dievības iemiesošanās dzīvā būtnē. Nereti tā tiek uztverta kā inkarnācija, lai gan precīzāk tā ir manifestācija. Hinduismā tiek apskatītas desmit tās galvenās dievības Višnu avatāras. Katru reiz zaudējot daļu no savas varenības, rezultātā iegūst jaunas spējas.

## Višnu avatāras
Višnu desmit avatāras ir šādas:
# *Matsya* — zivs, kas Lielo Plūdu laikā vilka šķirstu. 
# *Kurma* — kurmis 
# *Varaha* — mežakuilis
# *Narasimha* — vīrs ar lauvas galvu 
# *Vamana* — punduris
# *Parašurama* — "Rāma ar cirvi" jeb Višnu cilvēka izskatā
# *Rāma* — eposa "Rāmājana" varonis 
# *Krishna* — "melnais", Bhagavadgītas teicējs
# *Buda* — "Balarāma", Krišnas brālis
# *Kalki* — Višnu nākotnes iemiesošanās kā jātnieks, kas atjaunos pareizo kārtību dharmu.
Oto Nikolai

**Kārlis Oto Ērenfrīds Nikolai** (; dzimis , miris ) bija vācu komponists, diriģents un orķestra "Vīnes filharmoniķi" dibinātājs. Pazīstamākais Nikolai darbs ir opera "Jautrās vindzorietes" (*Die lustigen Weiber von Windsor*) pēc Viljama Šekspīra lugas motīviem ar pirmizrādi Berlīnē 1849. gadā.

Dzimis Kēnigsbergā, mūziķa ģimenē. No 1827. līdz 1830. gadam mācījās Berlīnē pie Kārļa Frīdriha Celtera. Darbojies Romā, Vīnē, Berlīnē. Pāragri miris īsi pēc tam, kad bija iecelts par Berlīnes Karaliskās operas kapelmeistaru un Prūsijas mākslas akadēmijas locekli.

## Ārējās saites

* Oto Nikolai profils ''AllMusic'' 
* Oto Nikolai notis ''IMSLP''
Gusevas rajons

**Gusevas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Ņemanas, Krasnoznamenskas, Ņesterovas, Ozjorskas un Čerņahovskas rajoniem.
Guseva

**Guseva** (, līdz 1946. gadam **Gumbinene** () jeb **Gumbine** ()) ir pilsēta un rajona centrs Kaļiņingradas apgabalā uz austrumiem no Čerņahovskas pie Pisas upes. Elektroniskās rūpniecības uzņēmumi. Militārā bāze.

## Vēsture
Pilsēta izveidojās Mazās Lietuvas dienvidu daļā, kurā dzīvoja lietuvieši un 16. gadsimta no Zalcburgas arhibīskapijas ieradušos protestantu bēgļu pēcteči.
1714. gada 1. janvārī uz austrumiem no Gumbinenes (mūsdienas neesošajā Lazdinēlenes (Lazdineļu) ciemā) piedzima lietuviešu literatūras klasiķis Kristijons Donelaitis (*Kristijonas Donelaitis*, 1714-1780). 

Pirmā pasaules kara laikā 1914. gada 20. augustā ap pilsētu notika Gumbinenes kauja - pirmā lielākā kauja Austrumu frontē. Pēc Austrumprūsijas piešķiršanas PSRS 1946. gadā Gumbineni pārdēvēja kapteiņa Sergeja Guseva vārdā, kurš kritis kaujās pilsētas apkārtnē.

## Novadnieki
* Gothards Heinrici (*Gotthard Heinrici*, 1886-1971), ģenerālpulkvedis.

## Atsauces

## Ārējās saites

*Guseva enciklopēdijā Мой Город 
*Gusevas Tehnoloģiju centrs Технополис Гусев ,
Autoceļš P19

|}
|}
**P19** autoceļš **Ape (Vidzemes šoseja)—Igaunijas robeža** ir reģionālais Latvijas autoceļš, kas savieno autoceļu A2 caur Api ar Igaunijas robežu. Autoceļa kopgarums ir 4,9 km un tas visā garumā klāts ar asfaltbetona segumu. Izveidots apvienojot kādreizējo vietējās nozīmes ceļu V377 ar P39 posmu no Apes centra līdz robežai. Autoceļš šķērso Smiltenes novadu.

## Atsauces
Arturs Auverss

**Georgs Frīdrihs Jūliuss Arturs fon Auverss** (, dzimis , miris ) bija vācu astronoms. Nodarbojies ar astrometriju. Veicis precīzus zvaigžņu pozīciju mērījumus.

## Ārējās saites

*Artura Auversa biogrāfija
Gvardejskas rajons

**Gvardejskas rajons** () ir Krievijas Kaļiņingradas apgabala administratīvais rajons. Rajons robežojas ar Kaļiņingradas apgabala Poļeskas, Čerņahovskas, Pravdinskas, Bagrationovskas un Gurjevskas rajoniem.
Autoceļš P20

|}
|}
Autoceļš **P20** jeb **Valmiera—Cēsis—Drabeši** ir reģionālais Latvijas autoceļš, kas savieno Valmieru, pa apvedceļu apejot Cēsis, ar autoceļu A2 pie Amatas novada domes. Autoceļa kopgarums ir 39,7 km un tas visā garumā klāts ar asfaltbetona segumu. Autoceļš šķērso Valmieras un Cēsu novadus.

2025. gada augustā uzsāka apvienotā gājēju un velobraucēju ceļa būvi gar P20 no Jāņmuižas līdz Cēsīm (24,9.—28,2. km) un gar pievedceļu V320.
Darbus veic SIA "Valkas ceļi" par līgumcenu  eiro (ar PVN), no tās 85% ir ES Kohēzijas fonda finansējums. Projekta autors ir SIA "Projekts 3", būvuzraudzību nodrošina AS "Ceļuprojekts".

## Atsauces
Trimda

[thumbnail|right|275px|Glezna — ''[Dante Aligjēri|Dante trimdā*]]
*'Trimda''' ir jau no senajiem laikiem pazīstams soda veids, kas paredz aizliegumu apmeklēt vai apmesties uz dzīvi noteiktā teritorijā. Atšķirībā no izsūtījuma vai nometinājuma trimdā cilvēks var pats izvēlēties savu apmešanās vietu.

Nereti ar trimdu saprot arī labprātīgu teritorijas pamešanu (emigrācija), lai izvairītos no iespējamām represijām, piemēram, latvieši, kas Otrā pasaules kara laikā pameta Latviju pirms Padomju Savienības ienākšanas Latvijas teritorijā, vai atteicās atgriezties atrodoties ārpus Latvijas teritorijas, tiek saukti par trimdiniekiem, trimdas latviešiem.

## Ārējās saites